विदेश मंत्रालय
दूसरी जी-20 शेरपा बैठक  केरल के कुमारकोम में होगी
भारत के जी-20 शेरपा श्री अमिताभ कांत की अध्यक्षता में भारत की जी-20 अध्यक्षता के अंतर्गत दूसरी जी-20 शेरपा बैठक 30 मार्च से 2 अप्रैल, 2023 तक केरल के कुमारकोम के सुरम्य गांव में होने जा रही है। चार दिवसीय बैठक में जी-20 के सदस्य, 9 आमंत्रित देश, और विभिन्न अंतरराष्ट्रीय और क्षेत्रीय संगठन के 120 से अधिक प्रतिनिधि, जी- 20 की आर्थिक और विकासात्मक प्राथमिकताओं के साथ-साथ समकालीन वैश्विक चुनौतियों का समाधान करने पर बहुपक्षीय विचार विमर्श करेंगे। यह चर्चा नीतिगत दृष्टिकोण और ठोस कार्यान्वयन दोनों पर केंद्रित होगी।
दूसरी शेरपा बैठक वैश्विक चिंता के कई महत्वपूर्ण मुद्दों पर काम करेगी और शेरपा ट्रैक के भीतर 13 कार्यकारी समूहों के तहत किए जा रहे कार्यों को शामिल करेगी। इसके अलावा, 11 आयोजन समूह और 4 इनिशिएटिव  के बारे में नीतिगत सुझाव प्रदान करेंगे। शेरपा बैठक के विचार-विमर्श के दौरान विभिन्न शेरपा ट्रैक और वित्त ट्रैक बैठकों के परिणामों को आगे बढाया जाएगा और सितंबर 2023 में नई दिल्ली में होने वाले जी-20 शिखर सम्मेलन में अपनाए जाने वाले नेताओं की घोषणा का आधार तैयार करेंगे।
भारत ने आज की विविध वैश्विक चुनौतियों, विकासशील देशों की चिंताओं के साथ-साथ साझा अंतरराष्ट्रीय एजेंडा, विशेष रूप से विकास और पर्यावरण एजेंडा को आगे बढ़ाने के लिए सामूहिक कार्रवाई के लिए तेज़ गति से काम करने की आवश्यकता को ध्यान में रखते हुए अपनी जी-20 प्राथमिकताओं का चयन किया है। इस संदर्भ में, भारत का जी-20 विषय "वसुधैव कुटुम्बकम" - "एक पृथ्वी, एक परिवार, एक भविष्य” जी20 के व्यापक समर्थन को प्रेरित करने और निर्णायक, महत्वाकांक्षी, समावेशी और कार्रवाई-उन्मुख परिणामों पर पहुंचने के लिए साझा दृष्टिकोण को उपयुक्त रूप से समाहित करता है। इस तरह के परिणामों के लिए जी-20 को एक साथ आने और आशा जगाने के लिए एक परिवार के रूप में कार्य करने की आवश्यकता होती है।
भारत की जी-20 अध्यक्षता के दौरान चल रहे विचार-विमर्श में हरित विकास, जलवायु वित्त और पर्यावरण के अनुकूल जीवन शैली ; त्वरित, समावेशी और सुलभ विकास; सतत विकास लक्ष्यों  पर त्वरित प्रगति; तकनीकी परिवर्तन और डिजिटल सार्वजनिक अवसंरचना; 21वीं सदी के लिए बहुपक्षीय संस्थान और महिलाओं के नेतृत्व में विकास पर चर्चा की जाएगी। जनवरी 2023 में प्रधानमंत्री श्री नरेन्द्र मोदी द्वारा आयोजित पहली बार वॉयस ऑफ ग्लोबल साउथ समिट में 125 प्रतिभागी देशों द्वारा व्यक्त की गई ये प्राथमिकताएं ग्लोबल साउथ की आवश्यकताओं को प्रदर्शित करती हैं।
यह बैठक 30 मार्च 2023 को दो उच्च स्तरीय सह-आयोजनों  डिजिटल पब्लिक इन्फ्रास्ट्रक्चर ; और  हरित विकास के साथ शुरू होगी। नैस्कॉम, बिल एंड मेलिंडा गेट्स फाउंडेशन और डिजिटल इम्पैक्ट एलायंस  के साथ साझेदारी में आयोजित होने वाला डिजिटल पब्लिक इंफ्रास्ट्रक्चर सह-आयोजन, सभी जी-20 प्रतिनिधियों के लिए एक व्यापक डिजिटल अनुभव के साथ शुरू होगा। इसके बाद वैश्विक चुनौतियों और विकासोन्मुखी तथा समावेशी डीपीआई बनाने के अवसर पर कई पैनल चर्चाएँ होंगी। डीपीआई सह-आयोजन को नंदन नीलेकणी , थिएरी ब्रेटन , प्रिया वोरा  और प्रमोद वर्मा  द्वारा संबोधित किया जाएगा। भारत में संयुक्त राष्ट्र के रेजिडेंट कोऑर्डिनेटर के कार्यालय  और ऑब्जर्वर रिसर्च फाउंडेशन  के साथ साझेदारी में आयोजित होने वाले ग्रीन डेवलपमेंट पर सह-आयोजन, हरित विकास की एक नई दृष्टि को चलाने के लिए आवश्यक वैश्विक प्रयासों पर एक गहन दृष्टिकोण प्रदान करेगा, जो एक अनुकूल और संशोधित अंतरराष्ट्रीय वातावरण और एक नीतिगत ढांचे के माध्यम से विकासात्मक और पर्यावरणीय लक्ष्यों को प्राप्त करने के हमारे प्रयासों में तालमेल को अधिकतम करता है जो विकासशील देशों की जरूरतों और चुनौतियों के प्रति अनुकूल, सक्रिय और उत्तरदायी है। हरित विकास सह आयोजन को जेफरी सैक्स , अविनाश परसॉड (निवेश और वित्तीय सेवाओं पर बारबाडोस के प्रधानमंत्री के विशेष दूत; और सदस्य, जलवायु वित्त पर स्वतंत्र उच्च-स्तरीय विशेषज्ञ समूह और अन्य पैनलिस्ट द्वारा संबोधित किया जाएगा।
भारत के जी-20 शेरपा श्री अमिताभ कांत जी-20 के तीन देशों के समूह, जिसमें भारत, इंडोनेशिया और ब्राजील शामिल हैं, के साथ भी चर्चा का नेतृत्व करेंगे। श्री अमिताभ कांत जी-20 शेरपाओं और जी-20 सदस्यों के प्रतिनिधिमंडलों के प्रमुखों, आमंत्रितों और उभरती बाजार अर्थव्यवस्थाओं  सहित अंतर्राष्ट्रीय संगठनों के साथ ग्लोबल साउथ के साथ-साथ उन्नत अर्थव्यवस्थाओं  से संबंधित मुद्दों और पारस्परिक रूप से लाभप्रद तरीके पर साझा प्राथमिकताओं के बारे में विचार-विमर्श करेंगे।
प्रतिनिधियों को 'चरचायम आहारवम'  और सांस्कृतिक कार्यक्रम, एक मिनी त्रिशूर पूरम अनुभव, एक पारंपरिक ओणम साध्या दोपहर का भोजन, और चाया वल्लोम  अन्य अनुभवों के बीच, उन्हें केरल की समृद्ध सांस्कृतिक विरासत और विविध व्यंजनों का आनंद लेने का अनूठा अवसर देता है। यह राज्य सरकार के साथ घनिष्ठ सहयोग में तैयार किया गया।